यूरोपियन गोल्डन शू
यूरोपियन गोल्डन शू (अंग्रेज़ी: European Golden Shoe), जिसे यूरोपियन गोल्डन बूट के नाम से भी जाना जाता है, एक ऐसा पुरस्कार है जो प्रत्येक सत्र में किसी यूरोपीय राष्ट्रीय लीग के शीर्ष डिवीजन के लीग मैचों में अग्रणी गोल करने वाले खिलाड़ी को दिया जाता है। पुरस्कार के रूप में फुटबॉल बूट की मूर्ति दी जाती है। इसकी स्थापना 1967-68 सत्र के दौरान हुई थी और इसे मूल रूप से सोलियर डी'ओर कहा जाता है, जिसका फ़्रांसीसी अनुवाद गोल्डन शू या बूट है। 1967-68 में स्थापना के बाद से ही यह एक सत्र के दौरान सभी यूरोपीय लीगों में शीर्ष गोल करने वाले खिलाड़ी को दिया जाता रहा है। शुरुआत में यह पुरस्कार एल'इक्विप अख़बार द्वारा प्रस्तुत किया जाता था। 1996-97 सत्र से इसे यूरोपीय स्पोर्ट्स मीडिया द्वारा प्रदान किया जा रहा है। अर्जेंटीना के खिलाड़ी लियोनेल मेसी ने बार्सिलोना के लिए खेलते हुए सर्वाधिक छह बार पुरस्कार जीता है।